இதழ்பெயர்ச்சி

இதழ்பெயர்ச்சி கவிதை காதலன் நிச்சயமாய் தெரிகிறது உன்னுள் தொலைந்துவிடுவேன் என... தொலையாமல் இருக்க என்னவெல்லாம் செய்ய வேண்டுமோ அத்தனையையும் கவனமாக நினைவில் கொள்கிறேன். செய்துவிடக்கூடாது என... ஒவ்வொரு செல்லிலும் ஹை டெஸிபலில் அதிர்ந்து கொண்டிருக்கிறது சத்தமே இல்லாமல் நீ சிந்திவிட்டு போன சிரிப்பு விரல்களை விலக்கி கொண்டே விவரமாய் விலகிப்போகிறாய். பாவம் விழிகளில் சிக்கிக்கொண்டதை அறியாமல்! இடப்பெயர்ச்சி என்பதை நீயறிவாய் இதழ்பெயர்ச்சி என்பதையும் நீயறிய வேண்டும் என்பதே என் ஆசை. எதற்கு சாப்பாட்டில் மிச்சம் வைக்கிறாய் என்று கோபித்துக்கொள்கிறாய்? என்ன செய்வது உன் இதழ்களில் பரிமாறிப்பாரேன் ஒரு பருக்கையின்றி தின்று தீர்க்கிறேன். உன் இதழ்கள் சத்தமிட்டு பேசுவது பிடிக்கவில்லை எனக்கு. ஒரே ஒரு அனுமதி தருகிறேன் வேண்டுமானால் முத்தமிட்டு பேசிக்கொள்